4.Τα κράτη μέλη κοινοποιούν τα στοιχεία της εθνικής τους κλίμακας τελών στα άλλα κράτη μέλη και στην Επιτροπή. Η πρώτη κοινοποίηση πραγματοποιείται στις [date of entry into force of this Regulation + 1 year]. Μετέπειτα αναπροσαρμογές της εθνικής κλίμακας τελών κοινοποιούνται στα άλλα κράτη μέλη και στην Επιτροπή σε ετήσια βάση.

4.Τα κράτη μέλη κοινοποιούν στην Επιτροπή τις διατάξεις για την εφαρμογή των παραγράφων 1 έως 3 έως τις ηη/μμ/εεεε [PO: please insert the date 12 months after entry into force of this Regulation.] και ενημερώνουν αμελλητί την Επιτροπή για κάθε μεταγενέστερη τροποποίηση που επηρεάζει τις εν λόγω διατάξεις.

Άρθρο 94

Τροποποιήσεις του κανονισμού (ΕΕ) αριθ. 582/2011

1. Ο κανονισμός (ΕΕ) αριθ. 582/2011 τροποποιείται ως εξής:

(1) Τα άρθρα 2α έως 2η απαλείφονται.

(2) Το παράρτημα XVII απαλείφεται.

2.Οι παραπομπές στις απαλειφόμενες διατάξεις του κανονισμού (ΕΕ) αριθ. 582/2011 νοούνται ως παραπομπές στον παρόντα κανονισμό σύμφωνα με τον πίνακα αντιστοιχίας που παρατίθεται στο παράρτημα XVIII σημείο 4 του παρόντος κανονισμού.

Άρθρο 95

Κατάργηση της οδηγίας 2007/46/ΕΚ

Η οδηγία 2007/46/ΕΚ καταργείται από την 1η Ιανουαρίου 201Χ.

Οι παραπομπές στην οδηγία 2007/46/ΕΚ νοούνται ως παραπομπές στον παρόντα κανονισμό σύμφωνα με τον πίνακα αντιστοιχίας που παρατίθεται στο παράρτημα XVIII σημείο 5 του παρόντος κανονισμού.

Άρθρο 96

Μεταβατικές διατάξεις

1.Ο παρών κανονισμός δεν καθιστά άκυρη καμία έγκριση τύπου πλήρους οχήματος ή έγκριση τύπου ΕΕ που χορηγήθηκε σε οχήματα ή σε συστήματα, κατασκευαστικά στοιχεία ή χωριστές τεχνικές μονάδες πριν από τις [PO: please insert the date of application as mentioned in Article 98].

2.Οι εγκρίνουσες αρχές χορηγούν επεκτάσεις και αναθεωρήσεις των εγκρίσεων τύπου πλήρους οχήματος και των εγκρίσεων τύπου ΕΕ για τα οχήματα, συστήματα, κατασκευαστικά στοιχεία ή τις χωριστές τεχνικές μονάδες που αναφέρονται στην παράγραφο 1, σύμφωνα με τα άρθρα 31 και 32 του παρόντος κανονισμού.

3.Η ισχύς των εγκρίσεων τύπου πλήρους οχήματος που αναφέρονται στην παράγραφο 1, λήγει το αργότερο στις [PO: please insert the date, which should be the date of application as mentioned in Article 98 + 5 years] και οι εγκρίνουσες αρχές μπορούν να ανανεώσουν τις εν λόγω εγκρίσεις τύπου πλήρους οχήματος μόνον σύμφωνα με τις διατάξεις του άρθρου 33 του παρόντος κανονισμού.

4.Τεχνικές υπηρεσίες οι οποίες έχουν ήδη οριστεί πριν από την έναρξη ισχύος του παρόντος κανονισμού υπόκεινται στην αξιολόγηση που αναφέρεται στο άρθρο 77.

Ο ορισμός τεχνικών υπηρεσιών που έχουν ήδη οριστεί πριν από την έναρξη ισχύος του παρόντος κανονισμού ανανεώνεται εντός δύο ετών από την έναρξη ισχύος του παρόντος κανονισμού όταν οι εν λόγω τεχνικές υπηρεσίες συμμορφώνονται με τις σχετικές απαιτήσεις που ορίζονται στον παρόντα κανονισμό.

Η ισχύς του ορισμού τεχνικών υπηρεσιών που έχει πραγματοποιηθεί πριν από την έναρξη ισχύος του παρόντος κανονισμού λήγει δύο έτη μετά την ημερομηνία έναρξης ισχύος του παρόντος κανονισμού.

Άρθρο 97

Υποβολή εκθέσεων

1.Έως τις 31 Δεκεμβρίου 20xx [PO: please insert the year, which should be the year of application as mentioned in Article 98 + 5 years]τα κράτη μέλη ενημερώνουν την Επιτροπή σχετικά με την εφαρμογή των διαδικασιών έγκρισης τύπου και εποπτείας της αγοράς που προβλέπονται στον παρόντα κανονισμό.

2.Με βάση τις παρασχεθείσες σύμφωνα με την παράγραφο 1 πληροφορίες, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση αξιολόγησης σχετικά με την εφαρμογή του παρόντος κανονισμού, συμπεριλαμβανομένης της λειτουργίας της επαλήθευσης της συμμόρφωσης σύμφωνα με το άρθρο 9 έως τις 31 Δεκεμβρίου 20yy. [PO: please insert the year, which should be the year 20xx as mentioned in paragraph 1 + 1 year]

Άρθρο 98

Έναρξη ισχύος και εφαρμογή

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.